"ওঃ লল! গেঁয়ো ভূত কোথাকার। টার্নিং গ্রিন অব জেলাসি। এটাও বুঝলি না? সাক্ষাত পি জি নিজে ডেকে পাঠিয়েছেন। টল, ডার্ক, হ্যাণ্ডসাম এণ্ড আনম্যারেড!! উঃ। ইউনিভার্সিটির সবচেয়ে এলিজিবল ব্যাচেলর, অথচ ওদিকে সাক্ষাত ঋষ্যশৃঙ্গ মুনি। অর্চনাদি, অবন্তিকাদের মত ডাকসাইটে সুন্দরীরা সব হাবুডুবু খেয়ে কেটে পড়ল, অথচ মহাদেবের ধ্যান ভাঙলো না। আর সেই পি জি আজ নিজে থেকে লোক পাঠিয়ে -------ওরে ও ফরিদা, আমায় একটা আনফেয়ার এণ্ড আনলাভলি ক্রিমের খবর দে রে, আমি যে তোর মতো কালো হতে চাই। কৃষ্ণকলি আমি তারে বলি---এইবারে বুঝেছি---ও-হো-হো--আসলে কালো রঙটাই লোকটার টার্ন অন। এতদিন কেন বুঝিনি রে! আমরা কেউ বুঝিনি----যতসব ফালতু, বস্তাপচা ট্রিক খেলে খেলে-----"